CELEX: 62019TA0695
Language: hr
Date: 2021-05-05 00:00:00
Title: Predmet T-695/19: Presuda Općeg suda od 5. svibnja 2021. – Falqui/Parlament („Institucionalno pravo – Jedinstveni status europskih zastupnika – Europski zastupnici izabrani u talijanskim izbornim jedinicama – Odluka br. 14/2018 u području mirovina koju je donio Ufficio di Presidenza della Camera dei deputati (Ured predsjedništva Zastupničkog doma, Italija) – Izmjena iznosa mirovina talijanskih nacionalnih zastupnika – Posljedična izmjena iznosa mirovina određenih bivših europskih zastupnika izabranih u Italiji koju je proveo Europski parlament – Stečena prava – Pravna sigurnost – Legitimna očekivanja – Proporcionalnost”)

21.6.2021   
            
            
               HR
            
            
               Službeni list Europske unije
            
            
               C 242/32
            
         
      Presuda Općeg suda od 5. svibnja 2021. – Falqui/Parlament
      (Predmet T-695/19) (1)
      
      („Institucionalno pravo - Jedinstveni status europskih zastupnika - Europski zastupnici izabrani u talijanskim izbornim jedinicama - Odluka br. 14/2018 u području mirovina koju je donio Ufficio di Presidenza della Camera dei deputati (Ured predsjedništva Zastupničkog doma, Italija) - Izmjena iznosa mirovina talijanskih nacionalnih zastupnika - Posljedična izmjena iznosa mirovina određenih bivših europskih zastupnika izabranih u Italiji koju je proveo Europski parlament - Stečena prava - Pravna sigurnost - Legitimna očekivanja - Proporcionalnost”)
      (2021/C 242/42)
      Jezik postupka: talijanski
      
         Stranke
      
      
         Tužitelj: Enrico Falqui (Firenca, Italija) (zastupnici: F. Sorrentino i A. Sandulli, odvjetnici)
      
         Tuženik: Europski parlament (zastupnici: S. Seyr i S. Alves, agenti)
      
         Predmet
      
      Zahtjev na temelju članka 263. UFEU-a za poništenje, kao prvo, obavijesti od 8. srpnja 2019. koju je izdao Parlament i koja se odnosi na izmjenu iznosa mirovine koju tužitelj prima od stupanja na snagu Odluke br. 14/2018 Ufficia di Presidenza della Camera dei deputati 1. siječnja 2019., kao drugo, obavijesti od 11. travnja 2019. koju je izdao načelnik odjela „Odjel za plaće i socijalna prava zastupnika” Glavne uprave za financije Europskog parlamenta o primjeni mirovina koju prima nakon stupanja na snagu Odluke br. 14/2018 Ufficia di Presidenza della Camera dei deputati 1. siječnja 2019., i kao treće, mišljenja SJ-0836/18 pravne službe Europskog parlamenta od 11. siječnja 2019.
      
         Izreka
      
      
                  1.
               
               
                  Tužba se odbija.
               
            
                  2.
               
               
                  Enrico Falqui snosit će, osim vlastitih, i troškove Europskog parlamenta.
               
            
         (1)  SL C 406, 2. 12. 2019.